AIŠKINAMASIS RAŠTAS

Dėl sutikimo perimti valstybės turtą Molėtų rajono savivaldybės nuosavybėn ir jo perdavimo Molėtų r. savivaldybės viešajai bibliotekai

1. Parengto tarybos sprendimo projekto tikslai ir uždaviniai:

Sprendimo projekto tikslas – sutikti perimti Molėtų rajono savivaldybės nuosavybėn savarankiškosioms savivaldybės funkcijoms - gyventojų bendrosios kultūros ugdymui ir etnokultūros puoselėjimui bei informacinės visuomenės plėtrai - įgyvendinti valstybei nuosavybės teise priklausantį ir šiuo metu Lietuvos nacionalinės Martyno Mažvydo bibliotekos (toliau – Nacionalinė biblioteka) patikėjimo teise valdomą turtą – 3 kompiuterius „HP ProOne 440 G9“. Perimtą turtą perduoti Molėtų r. savivaldybės viešajai bibliotekai valdyti, naudoti ir disponuoti juo patikėjimo teise, vykdant savarankiškąsias Savivaldybės funkcijas.

2. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Gyventojai turės galimybę Molėtų r. savivaldybės viešajoje bibliotekoje mokytis išmaniai naudotis internetu atnaujintoje viešosios interneto prieigos infrastruktūroje.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

Nacionalinė biblioteka 2023 m. birželio 7 d. raštu Nr. SD-23-415 „Dėl sutikimo perimti valstybės turtą“, informavo, kad įgyvendindama Lietuvos Respublikos kultūros ministerijos investicijų projektą „Bibliotekų kompiuterizavimas“ įsigijo kompiuterinę įrangą. Įrangos įsigijimo tikslas – plėtoti ir atnaujinti viešos prieigos kompiuterių infrastruktūrą viešosiose bibliotekose, sudarant sąlygas joms dalyvauti gyventojų skaitmeninių kompetencijų ugdymo ir vietos skaitmeninio turinio kūrimo bei kitose skaitmeninės informacijos inciatyvose, teikti geros kokybės paslaugas bibliotekų vartotojams. Nacionalinė biblioteka, vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 1 dalies 4 punktu bei įgyvendindama investicijų projektą „Bibliotekų kompiuterizavimas“, ketina perduoti Molėtų rajono savivaldybės nuosavybėn 3 kompiuterius. Minėtame rašte prašoma nurodyti, kad perduodamas turtas bus skirtas savivaldybės viešosios bibliotekos veiklai, plėtojant viešosios interneto prieigos paslaugų teikimą.